pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-กรมท่าอากาศยาน กระทรวงคมนาคม เสริมศักยภาพท่าอากาศยานภูมิภาค
วันอังคารที่ 14 กันยายน 2564
กรมท่าอากาศยาน กระทรวงคมนาคม เสริมศักยภาพท่าอากาศยานภูมิภาค
เร่งโครงการพัฒนาท่าอากาศยานขอนแก่น
กรมท่าอากาศยาน กระทรวงคมนาคม ดําเนินการตามนโยบายของ นายศักดิ์สยาม ชิดชอบ รัฐมนตรีว่าการกระทรวงคมนาคม เร่งติดตามโครงการตามยุทธศาสตร์และแผนพัฒนาท่าอากาศยานที่สําคัญ โดยได้ติดตามโครงการพัฒนาท่าอากาศยานขอนแก่น ที่มีการก่อสร้างอาคารที่พักผู้โดยสารหลังใหม่ และก่อสร้างอาคารจอดรถยนต์เพื่อเพิ่มศักยภาพในการรองรับผู้โดยสาร ตลอดจนส่งเสริมเศรษฐกิจในพื้นที่
นายอภิรัฐ ไชยวงศ์น้อย อธิบดีกรมท่าอากาศยาน กระทรวงคมนาคม เผยถึงความคืบหน้าของโครงการก่อสร้างอาคารที่พักผู้โดยสารหลังใหม่ ท่าอากาศยานขอนแก่น ในด้านการก่อสร้างมีความคืบหน้าของโครงการอยู่ที่ 81.28% (ข้อมูล ณ วันที่ 31 ส.ค.2564) โดยจะสามารถรองรับผู้โดยสารได้จากเดิม 1,000 คนต่อชั่วโมง เป็น 2,000 คนต่อชั่วโมง หรือ 5 ล้านคนต่อปี นอกจากนี้ยังได้ก่อสร้างอาคารอาคารจอดรถยนต์หลังใหม่เพิ่มอีก 1 หลัง จากเดิม 5 ชั้น รองรับการจอดรถยนต์ได้ 450 คัน เป็นอาคาร 7 ชั้น จอดรถยนต์ได้ 552 คัน รวมเป็น 1,002 คัน ซึ่งกําหนดแล้วเสร็จในต้นปี 2565
ในส่วนของการบริหารจัดการพื้นที่อาคารหลังใหม่นั้น ปัจจุบันอยู่ในขั้นตอนการเปิดประมูลพื้นที่เช่าเชิงพาณิชย์อาคารใหม่ เพื่อหาผู้ประกอบการต่าง ๆ ดังนี้ ผู้ประกอบการสายการบินที่ประกอบธุรกิจห้องจําหน่ายบัตรโดยสาร ผู้ประกอบการธุรกิจการธนาคาร (ตู้ ATM) ผู้ประกอบการร้านอาหารว่าง ประเภทรายย่อย และประเภททั่วไป ผู้ประกอบการร้านขายสินค้าอุปโภคบริโภค ประเภทรายย่อย และประเภททั่วไป และผู้ประกอบการศูนย์อาหาร ประเภททั่วไป โดยกรมท่าอากาศยาน ใช้แนวทางการจัดพื้นที่สําหรับผู้ประกอบการทั่วไป ร้อยละ 70 และผู้ประกอบการรายย่อย (SME) รัฐวิสาหกิจชุมชน ร้อยละ 30 โดยมีราคาขายสินค้าไม่แตกต่างจากราคาในท้องตลาด สามารถอํานวยความสะดวกให้แก่ผู้ที่มาใช้บริการท่าอากาศยานขอนแก่นได้อย่างมีประสิทธิภาพ เมื่อมีการเปิดให้ใช้บริการอาคารที่พักท่าอากาศยานขอนแก่นหลังใหม่ในต้นปี 2565 นี้
ทั้งนี้ กรมท่าอากาศยานได้มีการติดตามความคืบหน้า ปัญหาและอุปสรรคในการดําเนินการ และเตรียมแผนในการเปิดใช้อาคารที่พักผู้โดยสารหลังใหม่ ท่าอากาศยานขอนแก่นอย่างต่อเนื่อง พร้อมควบคุมการก่อสร้างให้เป็นไปตามแผนงานที่วางไว้ ภายใต้มาตรการควบคุมการแพร่ระบาดของโรคติดเชื้อไวรัสโคโรนา 2019 (COVID-19)
รัฐบาลไทย-ข่าวทำเนียบรัฐบาล-สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี พระราชทานพระราชวโรกาสให้คณะผู้บริหารกระทรวงอุตสาหกรรม เข้าเฝ้าทูลเกล้าฯ ถวายเงิน ถวายเงินบำรุงสภากาชาดไทย
วันศุกร์ที่ 26 สิงหาคม 2565
สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี พระราชทานพระราชวโรกาสให้คณะผู้บริหารกระทรวงอุตสาหกรรม เข้าเฝ้าทูลเกล้าฯ ถวายเงิน ถวายเงินบํารุงสภากาชาดไทย
สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี พระราชทานพระราชวโรกาสให้คณะผู้บริหารกระทรวงอุตสาหกรรม เข้าเฝ้าทูลเกล้าฯ ถวายเงิน ถวายเงินบํารุงสภากาชาดไทย
วันนี้ (26 สิงหาคม 2565) เวลา 09.00 น. สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี พระราชทานพระราชวโรกาสให้นายกอบชัย สังสิทธิสวัสดิ์ ปลัดกระทรวงอุตสาหกรรมพร้อมด้วยคณะผู้บริหารกระทรวงอุตสาหกรรม เข้าเฝ้าทูลเกล้าฯ ถวายเงิน จํานวน 10,000,000 บาท เพื่อบํารุงสภากาชาดไทย สมทบทุนเงินทุนฉุกเฉินเพื่อช่วยเหลือผู้ประสบภัยภิบัติสภากาชาดไทย ณ วังสระปทุม กรุงเทพฯ
รัฐบาลไทย-ข่าวทำเนียบรัฐบาล-นายกรัฐมนตรีสั่งเร่งติดตามผู้ก่อเหตุลอบวางระเบิดรถไฟขบวนพิเศษขนส่งสินค้า 986 กำชับฝ่ายความมั่นคงเพิ่มกำลังเฝ้าระวังเส้นทางคมนาคมในพื้นที่เกิดเหตุ
วันเสาร์ที่ 28 สิงหาคม 2564
นายกรัฐมนตรีสั่งเร่งติดตามผู้ก่อเหตุลอบวางระเบิดรถไฟขบวนพิเศษขนส่งสินค้า 986 กําชับฝ่ายความมั่นคงเพิ่มกําลังเฝ้าระวังเส้นทางคมนาคมในพื้นที่เกิดเหตุ
นายกรัฐมนตรีสั่งเร่งติดตามผู้ก่อเหตุลอบวางระเบิดรถไฟขบวนพิเศษขนส่งสินค้า 986 กําชับฝ่ายความมั่นคงเพิ่มกําลังเฝ้าระวังเส้นทางคมนาคมในพื้นที่เกิดเหตุ
วันที่ 28 ส.ค. 64นายธนกร วังบุญคงชนะ โฆษกประจําสํานักสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้รับรายงานวันนี้พบเหตุคนร้ายลอบวางระเบิดขบวนพิเศษขนส่งสินค้า 986 ช่วงสะพานฮูลูปาเระ ก่อนถึงสถานีตันหยงมัส อ.ระแงะ จ.นราธิวาส ได้มีคําสั่งด่วนให้เจ้าหน้าที่ฝ่ายความมั่นคงเร่งติดตามผู้ก่อเหตุ และเพิ่มกําลังเฝ้าระวังตลอดเส้นทางคมนาคม รางและถนนในพื้นที่เกิดเหตุ พร้อมสั่งให้รายงานความคืบหน้าให้ทราบอย่างต่อเนื่องด้วย
รถไฟขบวนพิเศษเพื่อขนส่งสินค้าที่ 986 สุไหงโกลก - กรุงเทพ ได้เปิดเดินรถขบวนพิเศษสําหรับขนส่งสินค้าทางเกษตรและพัสดุของประชาชนในพื้นที่จังหวัดชายแดนภาคใต้ เพื่อบรรเทาความเดือดร้อนของเกษตรกรและประชาชน จากการควบคุมและจํากัดการเดินทางทั้งมาตรการป้องกันโควิด-19 ในขณะนี้
-----------------
รัฐบาลไทย-ข่าวทำเนียบรัฐบาล-ไทยพร้อมรับมือด้านพลังงาน เตรียมมาตรการรองรับ จากสถานการณ์ “รัสเซีย - ยูเครน”
วันพฤหัสบดีที่ 24 กุมภาพันธ์ 2565
ไทยพร้อมรับมือด้านพลังงาน เตรียมมาตรการรองรับ จากสถานการณ์ “รัสเซีย - ยูเครน”
.....
กระทรวงพลังงาน เผยจากเหตุการณ์ “รัสเซีย - ยูเครน” ที่อาจรุนแรงขึ้น และส่งผลต่อสถานการณ์พลังงานในประเทศนั้น ยืนยันว่าไม่กระทบกับการจัดหาน้ํามันและ LNG ของไทย เนื่องจากไทยนําเข้าน้ํามันดิบจากประเทศกลุ่มตะวันออกกลางเป็นหลัก โดยนําเข้าจากรัสเซียเพียง 3% และนําเข้า LNG จากต่างประเทศ 18%
.
ล่าสุด ไทยมีปริมาณสํารองน้ํามันดิบ 3,200 ล้านลิตร น้ํามันดิบที่อยู่ระหว่างขนส่ง 1,460 ล้านลิตร น้ํามันสําเร็จรูป 1,670 ล้านลิตร ทําให้มีน้ํามันเชื้อเพลิงสํารองใช้ได้กว่า 2 เดือน แบ่งเป็น น้ํามันดิบ 27 วัน อยู่ระหว่างขนส่ง 13 วัน และน้ํามันสําเร็จรูป 12 วัน ส่วน LPG สําหรับในภาคครัวเรือนใช้ได้ 16 วัน
.
สําหรับราคาน้ํามันดิบที่ทั่วโลกคาดการณ์ว่าจะปรับตัวสูงขึ้นและเกิดผลกระทบวงกว้างนั้น กระทรวงพลังงานพร้อมใช้มาตรการที่มีอย่างต่อเนื่อง รวมถึงมาตรการอื่น ๆ เพิ่มเติม ให้เกิดผลกระทบกับประชาชนน้อยที่สุด
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ชัยวุฒิ อาการดีขึ้นประชุมรมว.DE อาเซียน ออนไลน์
วันพฤหัสบดีที่ 27 มกราคม 2565
ชัยวุฒิ อาการดีขึ้นประชุมรมว.DE อาเซียน ออนไลน์
ชัยวุฒิ อาการดีขึ้นประชุมรมว.DE อาเซียน ออนไลน์
รมว.ดิจิทัลอาการดีขึ้นกักตัวร่วมประชุมรัฐมนตรีดิจิทัลเน้นย้ําความมั่นคงปลอดภัยด้านไซเบอร์ของภูมิภาคอาเซียน
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจเเละสังคมหลังจากที่ติดโควิดเข้ารับการรักษาวันนี้ได้ออกมาพักรักษาตัวในระบบโฮมไอโซเลชั่นเเละล่าสุดได้เข้าร่วมประชุมรัฐมนตรีอาเซียนด้านดิจิทัลครั้งที่2 (The 2nd ASEAN Digital Ministers MeetingหรือADGMIN)ผ่านทางออนไลน์ด้วยสีหน้าที่สดใสซึ่งการประชุมนี้จัดขึ้นระหว่างวันที่27 – 28มกราคม2565ผ่านระบบโดยมีผู้เข้าร่วมการประชุมฯประกอบด้วยรัฐมนตรีและผู้แทนของประเทศสมาชิกอาเซียนที่กํากับดูแลด้านดิจิทัลจากประเทศสมาชิกอาเซียนรัฐมนตรีจากประเทศคู่เจรจาได้แก่จีนและอินเดียรวมทั้งเลขาธิการอาเซียนเข้าร่วมการประชุม
โดยนายชัยวุฒิธนาคมานุสรณ์รมว.ดิจิทัลเพื่อเศรษฐกิจเเละสังคมได้ร่วมแลกเปลี่ยนความก้าวหน้าการพัฒนาสภาพแวดล้อมด้านดิจิทัลภายใต้หัวข้อหลักของการประชุมADGMINครั้งที่๒“Digital Transformation: The Engine for ASEAN Economic Recovery from COVID-19”
นายชัยวุฒิได้กล่าวแสดงความยินดีต่อข้อริเริ่มและยุทธศาสตร์ที่สําคัญในการยกระดับศักยภาพการแข่งขันด้านเศรษฐกิจดิจิทัลและพัฒนาด้านความมั่นคงปลอดภัยด้านไซเบอร์ของภูมิภาคอาเซียนเพื่อเป็นรากฐานของการปรับเปลี่ยนไปสู่ดิจิทัลนอกจากนี้ได้เน้นย้ําถึงแนวทาง4มิติเพื่อประยุกต์ใช้เทคโนโลยีดิจิทัลและนวัตกรรมในการก้าวข้ามความปกติใหม่ ได้แก่1)การยกระดับการพัฒนาด้านข้อมูลสําหรับdigital platform 2)การสร้างโอกาสในการเสริมสร้างการพัฒนาเทคโนโลยีดิจิทัล3)การสนับสนุนภาคเอกชนและผู้บริโภคและ4)การส่งเสริมการอํานวยความสะดวกและการบริการข้ามพรมแดนไร้รอยต่อ
สําหรับการประชุมรัฐมนตรีอาเซียนด้านดิจิทัลครั้งที่2จัดขึ้นภายใต้หัวข้อการปรับเปลี่ยนไปสู่ดิจิทัลเพื่อเป็นพลังสําคัญในการฟื้นฟูเศรษฐกิจของภูมิภาคอาเซียนจากโรคโควิด– 19 (Digital Transformation: The Engine for ASEAN Economic Recovery from COVID – 19โดยมุ่งเน้นการขับเคลื่อนภูมิภาคอาเซียนให้บรรลุวิสัยทัศน์ของประชาคมเศรษฐกิจอาเซียนและแผนแม่บทอาเซียนด้านดิจิทัลค.ศ.๒๐๒๕
รวมทั้งแนวทางการดําเนินงานของอาเซียนที่เกี่ยวข้องอย่างบูรณาการตลอดจนการสร้างความร่วมมือกับภาคีภายนอกและผู้มีส่วนได้ส่วนเสียที่เกี่ยวข้องเพื่อสนับสนุนการดําเนินความร่วมมือด้านดิจิทัลให้บรรลุการเป็นประชาคมชั้นนําด้านดิจิทัลและกลุ่มประเทศทางเศรษฐกิจที่ขับเคลื่อนด้วยเทคโนโลยีบริการดิจิทัลและระบบนิเวศที่มีความปลอดภัยและปรับเปลี่ยนได้
**************
รัฐบาลไทย-ข่าวทำเนียบรัฐบาล-กรมธนารักษ์ชี้แจงกรณีการยึดถือครอบครองที่ดินราชพัสดุของธรรมสถานวิโมกสิวาลัย
วันจันทร์ที่ 21 มีนาคม 2565
กรมธนารักษ์ชี้แจงกรณีการยึดถือครอบครองที่ดินราชพัสดุของธรรมสถานวิโมกสิวาลัย
ตามที่ปรากฏเป็นข่าวกรณีเลขาธิการสมาคมองค์การพิทักษ์รัฐธรรมนูญไทย มีหนังสือร้องเรียนถึงอธิบดีกรมธนารักษ์เพื่อขอให้ตรวจสอบการยึดถือครอบครองที่ดินกว่า 70 ไร่ ของ “ธรรมสถานวิโมกสิวาลัย” ว่ามีการบุกรุกที่ดินราชพัสดุหรือไม่
วันนี้ (21 มีนาคม 2565) ณ กรมธนารักษ์ นายประภาศ คงเอียด อธิบดีกรมธนารักษ์ เปิดเผยว่า ตามที่ปรากฏเป็นข่าวทางสื่อมวลชน กรณีนายศรีสุวรรณ จรรยา เลขาธิการสมาคมองค์การพิทักษ์รัฐธรรมนูญไทย มีหนังสือร้องเรียนถึงอธิบดีกรมธนารักษ์เพื่อขอให้ตรวจสอบการยึดถือ ครอบครองที่ดินกว่า 70 ไร่ ของ “ธรรมสถานวิโมกสิวาลัย” หรือมูลนิธิชยันโต โพธิธรรมรังสี ในพื้นที่หมู่ 7 ต.สวนผึ้ง อ.เมือง จ.ราชบุรี ว่ามีการบุกรุกที่ดินราชพัสดุหรือไม่ และได้ดําเนินการขอใช้พื้นที่อย่างถูกต้องตามกฎหมายหรือไม่ โดยอธิบดีกรมธนารักษ์ ได้สั่งการให้สํานักงานธนารักษ์พื้นที่ราชบุรี ลงพื้นที่ตรวจสอบข้อเท็จจริงว่าเป็นพื้นที่ราขพัสดุหรือเป็นพื้นที่ครอบครองของหน่วยงานใด และศูนย์ปฏิบัติธรรมสถานวิโมกสิวาลัย ดังกล่าวเข้าไปใช้ประโยชน์อย่างถูกต้องหรือไม่
นายประภาศ กล่าวต่อว่า ศูนย์ปฏิบัติธรรมสถานวิโมกสิวาลัย ตั้งอยู่บนที่ดินราชพัสดุแปลงพระราชกฤษฎีกากําหนดเขตหวงห้ามที่ดินฯ พ.ศ. 2481 อําเภอจอมบึง อําเภอสวนผึ้ง จังหวัดราชบุรี เนื้อที่ประมาณ 500,000 ไร่ ขึ้นทะเบียนที่ราชพัสดุ แปลงหมายเลขทะเบียนที่ รบ.553 อําเภอจอมบึง อําเภอสวนผึ้ง จังหวัดราชบุรี ใช้ในราชการทหาร (กองทัพบก) ทั้งนี้ สํานักงานพระพุทธศาสนาจังหวัดราชบุรี ได้รับแจ้งจากศูนย์ปฏิบัติธรรมวิโมกสิวาลัยว่ามีความประสงค์จะขอใช้ที่ดินราชพัสดุเพื่อสร้างวัด และขอความอนุเคราะห์ตรวจสอบพื้นที่เพื่อสร้างวัดว่ามีจํานวนเนื้อที่เท่าใดและขอรูปที่ดินที่ใช้ประโยชน์ เพื่อจะได้ดําเนินการขออนุญาตใช้ที่ดินราชพัสดุเพื่อสร้างวัดให้ถูกต้องตามระเบียบ และต่อมาทางศูนย์ปฏิบัติธรรมสถานวิโมกสิวาลัย ได้ประสานสํานักงานธนารักษ์พื้นที่ราชบุรีว่าไม่ประสงค์ที่จะขอใช้พื้นที่ดังกล่าวเพื่อสร้างวัด โดยจะเปลี่ยนเป็นขอเช่าที่ดินราชพัสดุเพื่อทําเป็นมูลนิธิแทน ดังนั้น สํานักงานธนารักษ์พื้นที่ราชบุรีจึงได้ประสานแจ้งให้ศูนย์ปฏิบัติธรรมวิโมกสิวาลัยไปดําเนินการขอยกเลิกการขอใช้พื้นที่เพื่อสร้างวัดต่อสํานักงานพระพุทธศาสนาจังหวัดราชบุรี และมายื่นคําร้องขอเช่าที่ดินราชพัสดุต่อสํานักงานธนารักษ์พื้นที่ราชบุรี ซึ่ง ณ ปัจจุบันยังไม่มีการดําเนินยื่นคําร้องขอเช่าที่ดินราชพัสดุแต่อย่างใด
ทั้งนี้ การพิจารณาอนุญาตให้ขอใช้หรือให้เช่าที่ดินราชพัสดุของศูนย์ปฏิบัติธรรมสถานวิโมกสิวาลัยจะต้องได้รับการพิจารณาให้ความยินยอมจากหน่วยงานผู้ใช้ประโยชน์ (กองทัพบก) ก่อน และต้องปฏิบัติตามระเบียบของทางราชการทุกประการ
นายประภาศกล่าวในตอนท้ายว่า การขอใช้ที่ราชพัสดุ ผู้ขอใช้ที่ราชพัสดุจะขอใช้ได้เฉพาะเพื่อประโยชน์ในทางราชการเท่านั้น โดยสามารถแบ่งออกได้เป็น 2 กรณีคือ กรณีที่ราชพัสดุที่ขอใช้เป็นที่ว่างและไม่อยู่ในความครอบครองของหน่วยงานใด โดยยื่นคําขอใช้ต่อกรมธนารักษ์ หรือสํานักงานธนารักษ์พื้นที่ และกรณีเป็นที่ราชพัสดุที่อยู่ในความครอบครองของส่วนราชการ ซึ่งผู้ขอใช้ที่ราชพัสดุจะต้องทําความตกลงกับส่วนราชการที่ครอบครองอยู่ก่อนเมื่อได้รับความยินยอมแล้วจึงจะยื่นคําขอใช้ต่อกรมธนารักษ์หรือสํานักงานธนารักษ์พื้นที่
https://www.treasury.go.th/th/news-department-of-the-treasury/view/MDY1cDBzNnM0NHIyb3Ezc3E2NnEyNDk0cDRyOTQzcjQxMTAyMQ==
รัฐบาลไทย-ข่าวทำเนียบรัฐบาล-ตั้งศูนย์ช่วยเหลือสังคมตำบล แก้ปัญหาความยากจนแบบพุ่งเป้า
วันอังคารที่ 7 มิถุนายน 2565
ตั้งศูนย์ช่วยเหลือสังคมตําบล แก้ปัญหาความยากจนแบบพุ่งเป้า
วัยอังคารที่ 7 มิถุนายน 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลขับเคลื่อนการแก้ปัญหาความยากจนและพัฒนาคนทุกช่วงวัยแบบพุ่งเป้าระดับพื้นที่ โดยบูรณาการ 12 กระทรวง 1 หน่วยงาน ตั้งศูนย์ช่วยเหลือสังคมตําบล และใช้สมุดพกครอบครัวเป็นเครื่องมือดําเนินงานแก้ไขปัญหาความยากจนและความเหลื่อมล้ําแก่ประชาชน ครอบคลุม 5 มิติ คือ ความเป็นอยู่ สุขภาพ การศึกษา รายได้ และการเข้าถึงบริการภาครัฐ โดยปัจจุบัน มีศูนย์ช่วยเหลือสังคมตําบล แล้ว 4,978 ตําบล ใน 76 จังหวัด คิดเป็นร้อยละ 68.8 ของตําบลทั่วประเทศ และในปี 2565 นี้ ตั้งเป้าหมายช่วยเหลือประชาชน 615,706 ครัวเรือน ให้กลุ่มเปราะบางและกลุ่มด้อยโอกาสพ้นภาวะวิกฤต ประชาชนที่ประสบปัญหาทางสังคมและต้องการความช่วยเหลือ ติดต่อได้ที่ สายด่วนศูนย์ช่วยเหลือสังคม 1300
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ดร.สาธิต ติดตามการฉีดวัคซีนโควิด 19 จ.ตรัง เพื่อถวายเป็นพระราชกุศล เนื่องในวันมหิดล
วันศุกร์ที่ 24 กันยายน 2564
ดร.สาธิต ติดตามการฉีดวัคซีนโควิด 19 จ.ตรัง เพื่อถวายเป็นพระราชกุศล เนื่องในวันมหิดล
รัฐมนตรีช่วยว่าการกระทรวงสาธารณสุขติดตามการฉีดวัคซีนโควิด 19 ที่ จังหวัดตรัง ตั้งเป้าทั้งจังหวัด 20,000 โดส เพื่อร่วมถวายเป็นพระราชกุศล เนื่องในวันมหิดล 24 กันยายน
วันนี้ (24 กันยายน 2564) ที่ ศูนย์การค้าโรบินสันไลฟ์สไตล์ ตรัง จ.ตรัง ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วย นายขจรศักดิ์ เจริญโสภา ผู้ว่าราชการจังหวัดตรัง นพ.สุเทพ เพชรมาก ผู้ตรวจราชการกระทรวงสาธารณสุขเขตสุขภาพที่ 12 และคณะผู้บริหารกระทรวงสาธารณสุข ลงพื้นที่ติดตามการฉีดวัคซีนโควิด 19 เพื่อถวายเป็นพระราชกุศลเนื่องในวันมหิดล โดย ดร.สาธิต กล่าวว่า เนื่องในวันมหิดล วันที่ 24 กันยายน ถือเป็นวันสําคัญของชาวสาธารณสุขทุกปีจะมีการจัดกิจกรรมให้บริการด้านการแพทย์และสาธารณสุขกับประชาชนเพื่อถวายเป็นพระราชกุศล สําหรับในปีนี้ประเทศไทยเผชิญกับวิกฤตการแพร่ระบาดของโรคโควิด 19 และอยู่ในช่วงที่รัฐบาลเร่งรัดการฉีดวัคซีนโควิด 19 ให้กับประชาชน กระทรวงสาธารณสุข จึงให้บุคลากรสาธารณสุขทั่วประเทศระดมพลังฉีดวัคซีนให้กับประชาชนในวันนี้ 1 ล้านเข็ม เพื่อเพิ่มความครอบคลุมของการได้รับวัคซีน สร้างภูมิคุ้มกัน ช่วยลดการป่วยรุนแรงและลดการเสียชีวิต
ดร.สาธิต กล่าวต่อว่า สําหรับ จ.ตรัง ได้ร่วมโครงการฉีดวัคซีน 1 ล้านโดส ตั้งเป้าทั้งจังหวัด 20,000 โดส และได้มีการนัดหมายประชาชนไว้ล่วงหน้า โดยมีโรงพยาบาลในสังกัด 11 แห่ง และโรงพยาบาลเอกชน 2 แห่ง เป็นผู้ดําเนินการฉีด โดยเพิ่มจุดฉีดวัคซีนนอกโรงพยาบาลที่ศูนย์การค้าโรบินสันไลฟ์สไตล์ ตรัง เพื่ออํานวยความสะดวกให้กับประชาชน ให้บริการฉีดวัคซีน ทั้งวัน จํานวนทั้งสิ้น 3,645 โดส แบ่งเป็น เข็มที่ 1 สําหรับประชาชนทั่วไป 800 คน เข็มที่ 2 แอสตร้าเซนเนก้า 2,800 คน และเข็มกระตุ้นเข็มที่ 3 สําหรับ อสม. 45 คน
ทั้งนี้ ประชากรเป้าหมายการฉีดวัคซีนป้องกันโรคโควิด 19 ของ จ.ตรัง มี 429,020 คน ความสามารถในการฉีดต่อวัน ไม่น้อยกว่าวันละ 10,000 โดส ภาพรวมขณะนี้มีความครอบคลุมแล้วร้อยละ 56.71 สําหรับกลุ่มผู้สูงอายุครอบคลุมถึงร้อยละ 68.25 โดยเฉพาะ อ.เมือง ครอบคลุมกว่าร้อยละ 70 ซึ่งเมื่อรวมกับการให้บริการวันนี้คาดว่ากลุ่มผู้สูงอายุ จ.ตรัง จะได้รับวัคซีนครบตามเป้าหมาย ร้อยละ 70
************************************* 24 กันยายน 2564
รัฐบาลไทย-ข่าวทำเนียบรัฐบาล-“บิ๊กป้อม” ไฟเขียวบอร์ดกองทุนดีอีตั้งคณะทำงาน พิจารณา 649 โครงการขอรับทุนปี 64 วงเงิน 3 พันล้าน
วันพุธที่ 23 มิถุนายน 2564
“บิ๊กป้อม” ไฟเขียวบอร์ดกองทุนดีอีตั้งคณะทํางาน พิจารณา 649 โครงการขอรับทุนปี 64 วงเงิน 3 พันล้าน
“บิ๊กป้อม” ไฟเขียวบอร์ดกองทุนดีอีตั้งคณะทํางาน พิจารณา 649 โครงการขอรับทุนปี 64 วงเงิน 3 พันล้าน
“พล.อ.ประวิตร”ประธานบอร์ดกองทุนดีอีไฟเขียวตั้งคณะทํางานพิจารณาโครงการขอรับทุนปี64วงเงินงบประมาณ3พันล้านบาทผู้สนใจยื่นคําขอรับทุนอย่างคึกคักถึง649โครงการ
วันนี้(23มิถุนายน2564)พล.อ.ประวิตรวงษ์สุวรรณรองนายกรัฐมนตรีเป็นประธานการประชุมคณะกรรมการบริหารกองทุนพัฒนาดิจิทัลเพื่อเศรษฐกิจและสังคม(บอร์ดกองทุนดีอี)ครั้งที่2/2564โดยมีนายชัยวุฒิธนาคมานุสรณ์รมว.ดิจิทัลเพื่อเศรษฐกิจและสังคม(ดีอีเอส) นางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคม(ดีอีเอส) นางวรรณพรเทพหัสดินณอยุธยาเลขาธิการคณะกรรมการดิจิทัลเพื่อเศรษฐกิจและสังคมแห่งชาติและคณะกรรมการผู้ทรงคุณวุฒิเข้าร่วมประชุมณตึกบัญชาการ1ทําเนียบรัฐบาล
พล.อ.ประวิตรกล่าวว่าในที่ประชุมวันนี้ได้รับทราบผลดําเนินงานของกองทุนพัฒนาดิจิทัลเพื่อเศรษฐกิจและสังคมและการปิดรับข้อเสนอโครงการหรือกิจกรรมของกองทุนพัฒนาดิจิทัลเพื่อเศรษฐกิจและสังคม(กองทุนดีอี)ประจําปีงบประมาณพ.ศ. 2564ครั้งที่1ภายใต้กรอบวงเงินงบประมาณ3,000ล้านบาทซึ่งครบกําหนดปิดรับข้อเสนอไปเมื่อวันที่31พฤษภาคม2564มีหน่วยงานและผู้สนใจยื่นคําขอรับทุนฯเข้ามาจํานวน649โครงการ
ทั้งนี้ที่ประชุมได้ให้ความเห็นชอบโครงการเพื่อเสนอขอรับการสนับสนุนเพิ่มเติมจํานวน2โครงการได้แก่1.โครงการศึกษาและพัฒนาทักษะทางสังคม(Soft Skills)และทักษะดิจิทัล(Digital Skill)เพื่อรองรับการพัฒนาแห่งอนาคตภายใต้กรอบความร่วมมือระหว่างประเทศและ2.โครงการศึกษาแนวทางการส่งเสริมและสนับสนุนการเข้าถึงและใช้ประโยชน์จากการใช้เทคโนโลยีดิจิทัลสําหรับคนพิการของสํานักงานคณะกรรมการดิจิทัลเพื่อเศรษฐกิจและสังคมแห่งชาติ
ด้านนางวรรณพรเทพหัสดินณอยุธยาเลขาธิการคณะกรรมการดิจิทัลเพื่อเศรษฐกิจและสังคมแห่งชาติ(สดช.)กล่าวว่าที่ประชุมวันนี้ยังได้เห็นชอบให้แต่งตั้งคณะทํางานได้แก่คณะทํางานวิเคราะห์โครงการหรือกิจกรรมฯตามประกาศเปิดรับทุนปี2564จํานวน5คณะย่อยและคณะทํางานพิจารณากลั่นกรองโครงการสําหรับการขับเคลื่อนยุทธศาสตร์5Gของประเทศไทยและเห็นชอบ(ร่าง)หลักเกณฑ์การอนุมัติค่าใช้จ่ายอื่นๆตามมาตรา26 (6)แห่งพระราชบัญญัติการพัฒนาดิจิทัลเพื่อเศรษฐกิจและสังคมพ.ศ. 2560ของกองทุนพัฒนาดิจิทัลเพื่อเศรษฐกิจและสังคมสําหรับพิจารณาอนุมัติค่าใช้จ่ายตามมาตรา26 (6)ให้เป็นไปอย่างชัดเจน
มีประสิทธิภาพและก่อให้เกิดประโยชน์ต่อการพัฒนาดิจิทัลเพื่อเศรษฐกิจและสังคมก่อนเสนอคณะกรรมการดิจิทัลเพื่อเศรษฐกิจและสังคมแห่งชาติให้ความเห็นชอบต่อไป”นางวรรณพรกล่าวทิ้งท้าย
************
รัฐบาลไทย-ข่าวทำเนียบรัฐบาล-ดีอีเอส เผยกระเป๋าแบรนด์เนม รั้งปัญหาสินค้าออนไลน์มูลค่าสูงสุดสัปดาห์นี้
วันจันทร์ที่ 27 ธันวาคม 2564
ดีอีเอส เผยกระเป๋าแบรนด์เนม รั้งปัญหาสินค้าออนไลน์มูลค่าสูงสุดสัปดาห์นี้
ดีอีเอส เผยกระเป๋าแบรนด์เนม รั้งปัญหาสินค้าออนไลน์มูลค่าสูงสุดสัปดาห์นี้
“เนวินธุ์”ผู้ช่วยรมว.ดีอีเอสโชว์ข้อมูลสรุปรอบสัปดาห์ปัญหาร้องเรียนผ่าน1212 OCCกระเป๋าแบรนด์เนมติดท็อปสินค้าออนไลน์เจ้าปัญหามูลค่าสูงสุด
นายเนวินธุ์ช่อชัยทิพฐ์ผู้ช่วยรัฐมนตรีประจํากระทรวงดิจิทัลเพื่อเศรษฐกิจและสังคม(ดีอีเอส)กล่าวว่าผลการดําเนินงานของศูนย์ช่วยเหลือและจัดการปัญหาออนไลน์1212 OCCประจําวันที่16–22ธ.ค. 64มีจํานวนการร้องเรียนทั้งสิ้น1,131เรื่องโดยปัญหาซื้อขายทางออนไลน์ยังเป็นอันดับ1จํานวน744เรื่องในส่วนของสินค้าที่มีมูลค่ามากกว่า10,000บาทขึ้นไปมีจํานวนเรื่องร้องเรียน10เรื่องรวมเป็นมูลค่าความเสียหาย477,900บาท
โดยอยู่ในหลักเกินแสนบาท2ประเภทสินค้าคืออันดับ1สินค้าแฟชั่น(กระเป๋าแบรนด์เนม)มูลค่า209,000บาทตามมาด้วยสินค้าประเภทAutomotive & Motocyclesราคา135,000บาท
สําหรับปัญหาร้องเรียนออนไลน์ลําดับรองลงมาประกอบด้วยปัญหาเว็บไซต์ผิดกฎหมาย185เรื่องปัญหาอื่นๆ/สอบถามข้อสงสัย79เรื่องปัญหาภัยคุกคามไซเบอร์17เรื่องและข้อสงสัยด้านกฎหมายไอซีที8เรื่อง
ขณะที่จังหวัดที่มียอดแจ้งเรื่องร้องเรียนเข้ามามากที่สุด 5อันดับแรกได้แก่กรุงเทพ119เรื่อง
เชียงใหม่30เรื่องนครราชสีมา29เรื่องปทุมธานี27เรื่องและสมุทรปราการ21เร่ือง
นายเนวินธุ์กล่าวว่าศูนย์ช่วยเหลือและจัดการปัญหาออนไลน์1212 OCCพร้อมเป็นศูนย์กลางช่วยเหลือและประสานการแก้ไขปัญหาให้กับผู้บริโภคและประชาชนที่พบปัญหาจากการซื้อขายสินค้าออนไลน์มีปัญหาในการใช้งานออนไลน์หรือพบเนื้อหาข้อความที่ไม่ถูกต้องในโลกออนไลน์/โซเชียลสามารถร้องเรียนขอคําปรึกษาหรือแจ้งเบาะแสเข้ามาได้ผ่านช่องทางดังนี้สายด่วนโทร. 1212อีเมล์1212@mdes.go.thเว็บไซต์1212OCC.comเพจเฟซบุ๊ก:ข้อมูลข่าวสาร1212 OCCและสํานักงานสถิติจังหวัดทั่วประเทศ
************
รัฐบาลไทย-ข่าวทำเนียบรัฐบาล-รัฐบาลเห็นชอบแผนป้องกันและลดอุบัติเหตุช่วงปีใหม่ 2565
วันอังคารที่ 4 มกราคม 2565
รัฐบาลเห็นชอบแผนป้องกันและลดอุบัติเหตุช่วงปีใหม่ 2565
วันพฤหัสบดีที่ 30 ธันวาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลห่วงใยการเดินทางไกลของประชาชนช่วงวันหยุดยาวจึงเห็นชอบแผนบูรณาการป้องกันและลดอุบัติเหตุทางถนนช่วงเทศกาลปีใหม่ 2565 ให้หน่วยงานที่เกี่ยวข้องใช้เป็นกรอบในการดําเนินงานโดยเน้นการบริหารจัดการพื้นที่ควบคู่กับการเฝ้าระวัง ป้องกัน และควบคุมโรคโควิด-19 ภายใต้การรณรงค์ “ชีวิตวิถีใหม่ ขับขี่อย่างปลอดภัย ไร้อุบัติเหตุ” ประกอบด้วย การลดปัจจัยเสี่ยงด้านยานพาหนะ ด้านถนนและสภาพแวดล้อม ด้านผู้ใช้รถใช้ถนน และด้านการช่วยเหลือหลังเกิดอุบัติเหตุ นอกจากนี้ ยังมีกลุ่มอาชีวะอาสา ออกให้บริการจุดพักรถและพักคน เช่น พักตรวจสภาพรถ ที่นั่งพักผ่อน น้ําดื่ม กาแฟ บนถนนทั้งสายหลักและสายรอง รวม 225 ศูนย์ทั่วประเทศ ตลอด 24 ชม. อีกด้วย
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รองโฆษกรัฐบาล เผย ผู้มีภูมิคุ้มกันต่ำ ขอรับการฉีด LAAB เสริมภูมิคุ้มกันโควิด ได้ตั้งแต่วันที่ 1 ส.ค.เป็นต้นไป
วันอาทิตย์ที่ 31 กรกฎาคม 2565
รองโฆษกรัฐบาล เผย ผู้มีภูมิคุ้มกันต่ํา ขอรับการฉีด LAAB เสริมภูมิคุ้มกันโควิด ได้ตั้งแต่วันที่ 1 ส.ค.เป็นต้นไป
รองโฆษกรัฐบาล เผย ผู้มีภูมิคุ้มกันต่ํา ขอรับการฉีด LAAB เสริมภูมิคุ้มกันโควิด ได้ตั้งแต่วันที่ 1 ส.ค.เป็นต้นไป
เมื่อวันที่31ก.ค.65น.ส.ไตรศุลีไตรสรณกุลรองโฆษกประจําสํานักนายกรัฐมนตรีเปิดเผยว่าประชาชนผู้ที่มีภูมิคุ้มกันโรคโควิด-19ต่ําหรือผู้ที่ได้รับวัคซีนแล้วร่างกายไม่สามารถสร้างภูมิคุ้มกันได้สามารถติดต่อเข้ารับการฉีดภูมิคุ้มกันสําเร็จรูปหรือLong Acting Antibody (LAAB)ได้ที่สถานพยาบาลซึ่งคณะกรรมการโรคติดต่อจังหวัดกําหนดทั่วประเทศตั้งแต่วันที่1ส.ค.2565เป็นต้นไปพร้อมกันนี้กระทรวงสาธารณสุขยังได้ให้สํานักงานสาธารณสุขจังหวัดทุกจังหวัดได้สํารวจเพื่อทําทะเบียนรายชื่อและจํานวนผู้ป่วยที่เข้าเกณฑ์การรับLAABในแต่ละสถานพยาบาลทุกสังกัดเพื่อให้กลุ่มเป้าหมายได้รับภูมิคุ้มกันจากLAABอย่างทั่วถึงหลังจากที่กระทรวงสาธารณสุขรับมอบLAABล็อตแรกแล้วจํานวน7,000โดสเมื่อวันที่25ก.ค.ที่ผ่านมาจากที่สั่งซื้อไป2.5แสนโดสโดยที่เหลือจะทยอยจัดส่งเข้ามาจนครบภายในปีนี้
น.ส.ไตรศุลีกล่าวว่ารัฐบาลได้เริ่มฉีดวัคซีนป้องกันโรคโควิด-19ตั้งแต่วันที่28ก.พ. 2564เป็นต้นมาโดยมีการฉีดวัคซีนไปแล้วมากกว่า140ล้านโดสแต่ยังมีประชากรบางกลุ่มที่มีภูมิคุ้มกันต่ําหรือเมื่อได้รับวัคซีนแล้วร่างกายไม่สามารถสร้างภูมิคุ้มกันได้เพียงพอต่อการป้องกันโรคไม่เพียงพอต่อการลดการป่วยหนักและเสียชีวิตได้กระทรวงสาธารณสุขจึงได้จัดหาLAAB ซึ่งเป็นภูมิคุ้มกันสําเร็จรูปสามารถออกฤทธิ์ลบล้างเชื้อไวรัสก่อโรคโควิด-19ทั้งสายพันธุ์ดั้งเดิมและการกลายพันธุ์ในขณะนี้ได้เพื่อให้กลุ่มผู้มีภูมิคุ้มกันต่ําและร่างกายไม่สามารถสร้างภูมิคุ้มกันได้ด้วยวัคซีนให้ได้รับการปกป้องจากการเจ็บป่วยและเสียชีวิต
น.ส.ไตรศุลีกล่าวว่าLAAB เป็นภูมิคุ้มกันสําเร็จรูปที่แตกต่างจากวัคซีนโดยจะช่วยเสริมภูมิคุ้มกันในผู้ที่ตอบสนองต่อวัคซีนได้น้อยกว่าคนทั่วไปโดยมีกลุ่มเป้าหมายระยะแรกเช่น ผู้ป่วยไตวายระยะเรื้อรังที่ต้องได้รับการบําบัดทดแทนไต(ฟอกไต)ผู้ที่ได้รับการปลูกถ่ายอวัยวะ ผู้ป่วยปลูกถ่ายไขกระดูกทั้งนี้กลุ่มดังกล่าวสามารถปรึกษาแพทย์เพื่อรับการพิจารณาในการเสริมภูมิคุ้มกันโควิดด้วยLAABได้
น.ส.ไตรศุลีกล่าวว่าเมื่อเริ่มเสริมภูมิคุ้มกันด้วยLAABในกลุ่มเป้าหมายระยะแรกแล้วกระทรวงสาธารณสุขจะเร่งพิจารณาเพิ่มกลุ่มเป้าหมายอื่นต่อไปโดยจากการคาดประมาณจํานวนผู้ป่วยโรคที่มีภูมิคุ้มกันร่างกายต่ําในประเทศไทยอยู่ที่500,000รายประกอบด้วยผู้ป่วยมะเร็งที่อยู่ระหว่างการได้รับการรักษาด้วยเคมีบําบัดและฉายแสงประมาณ200,000ราย,ผู้ป่วยปลูกถ่ายอวัยวะที่ต้องได้รับยากดภูมิขนาดสูงประมาณ10,000ราย,ผู้ป่วยโรคข้อที่ต้องรักษาด้วยการใช้ยากดภูมิประมาณ10,000ราย,ผู้ป่วยภูมิคุ้มกันต่ําอื่นๆประมาณ80,000รายและผู้ป่วยไตวายประมาณ200,000รายโดยรัฐบาลตั้งเป้าทุกรายจะต้องได้รับภูมิคุ้มกัน
—————
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ปลื้มนักกีฬาเทควันโดยุวชนไทยขึ้นเป็นอันดับ 3 ของโลก ในศึกเทควันโดยุวชนชิงแชมป์โลก 2022 พร้อมเชิญชวนร่วมเชียร์วอลเลย์บอลหญิง-ชายทีมชาติไทยสู้ศึก AVC CUP 2022
วันพุธที่ 3 สิงหาคม 2565
โฆษกรัฐบาลเผย นายกฯ ปลื้มนักกีฬาเทควันโดยุวชนไทยขึ้นเป็นอันดับ 3 ของโลก ในศึกเทควันโดยุวชนชิงแชมป์โลก 2022 พร้อมเชิญชวนร่วมเชียร์วอลเลย์บอลหญิง-ชายทีมชาติไทยสู้ศึก AVC CUP 2022
โฆษกรัฐบาลเผย นายกฯ ปลื้มนักกีฬาเทควันโดยุวชนไทยขึ้นเป็นอันดับ 3 ของโลก ในศึกเทควันโดยุวชนชิงแชมป์โลก 2022 พร้อมเชิญชวนร่วมเชียร์วอลเลย์บอลหญิง-ชายทีมชาติไทยสู้ศึก AVC CUP 2022
วันนี้ (3 สิงหาคม 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมความสําเร็จของนักกีฬาเทควันโดยุวชนทีมชาติไทย ที่ได้รับการจัดอันดับสูงขึ้นเป็นอันดับ 3 ของโลก จากการแข่งขันเทควันโดยุวชนชิงแชมป์โลก พร้อมชื่นชมทุกฝ่ายในการพัฒนาเยาวชนให้มีความสามารถในระดับโลก สร้างชื่อแก่ประเทศไทย
โฆษกประจําสํานักนายกรัฐมนตรี กล่าวว่า การแข่งขันเทควันโดยุวชนชิงแชมป์โลก รายการ โซเฟีย เวิล์ด เทควันโด คาเด็ต แชมเปี้ยนชิพส์ 2022 (Sofia 2022 World Taekwondo Cadet Championships) จัดขึ้นระหว่างวันที่ 28 - 31 กรกฎาคม 2565 ที่ผ่านมา ณ กรุงโซเฟีย ประเทศบัลแกเรีย นักกีฬาเทควันโดยุวชนทีมชาติไทยสามารถคว้า 3 เหรียญทอง 2 เหรียญเงิน และ 3 เหรียญทองแดง ซึ่งทีมหญิงคว้าอันดับ 2 ถ้วยคะแนนรวม ขณะที่ทีมชายคว้าอันดับ 5 ถ้วยคะแนนรวม ถือว่าผลงานครั้งนี้เกินเป้าหมายที่สมาคมกีฬาเทควันโดแห่งประเทศไทยวางไว้ ได้รับการจัดอันดับสูงขึ้นเป็นอันดับ 3 ของโลก เป็นรองเพียงเกาหลีใต้ และอิหร่าน ทั้งนี้ การแข่งขันเยาวชนเทควันโดชิงแชมป์โลกยังจัดต่อเนื่อง ณ กรุงโซเฟีย ประเทศบัลแกเรีย ในรายการ โซเฟีย เวิลด์ เทควันโด จูเนียร์ แชมเปี้ยนชิพส์ 2022 (Sofia 2022 World Taekwondo Junior Championships) ระหว่างวันที่ 2 - 7 สิงหาคม 2565 นี้ โดยทีมไทยเข้าร่วมแข่งขันทั้งหมด 10 คน เป็นชาย 5 คน และหญิง 5 คน
นายธนกร กล่าวเพิ่มเติมว่า นักกีฬาวอลเล่ย์บอลหญิงและชายของไทยจะเข้าแข่งขันในรายการ "เอวีซี คัพ 2022" หรือ AVC CUP 2022 (The 2022 Asian Women's Volleyball Cup และ 2022 Asian Volleyball Cup for Men) โดยประเภททีมชาย จัดระหว่างวันที่ 7-14 สิงหาคม 2565 ณ ศูนย์กีฬาเทศบาลนคร จังหวัดนครปฐม โดยทีมชายไทยอยู่ร่วมสายแข่งขันกับทีมเกาหลี และ ฮ่องกง สําหรับประเภททีมหญิงจะจัดการแข่งขันระหว่างวันที่ 21 - 29 สิงหาคม 2565 ณ ประเทศฟิลิปปินส์ โดยไทยได้ถูกแบ่งสายอยู่กลุ่ม บี ร่วมกับ ญี่ปุ่น, คาซัคสถาน, ไต้หวัน และออสเตรเลีย
“นายกรัฐมนตรีชื่นชมความมุ่งมั่นพยายามฝึกฝนของนักกีฬาไทยจนสามารถคว้าชัยชนะจากการแข่งขันประเภทต่างๆ ในระดับนานาชาติมาได้อย่างเต็มภาคภูมิ สร้างชื่อเสียงให้กับตนเอง ครอบครัว และประเทศชาติ อีกทั้งเชื่อมั่นในศักยภาพของทุกฝ่ายในการผลักดันความเป็นทีมชาติไทยให้เป็นที่รู้จักในระดับสากล และขอเชิญชวนพี่น้องประชาชนร่วมส่งกําลังใจเชียร์วอลเลย์บอลหญิงและชายทีมชาติไทย เพื่อสร้างขวัญกําลังใจ และนําความสําเร็จมาให้พี่น้องชาวไทย” นายธนกรฯ กล่าว
รัฐบาลไทย-ข่าวทำเนียบรัฐบาล-ศบค.ปรับพื้นที่สถานการณ์ พื้นที่สีส้มยังไม่อนุญาตดื่มแอลกอฮอล์ในร้าน
วันอังคารที่ 11 มกราคม 2565
ศบค.ปรับพื้นที่สถานการณ์ พื้นที่สีส้มยังไม่อนุญาตดื่มแอลกอฮอล์ในร้าน
วันเสาร์ที่ 8 มกราคม 2564
ต่อจากนี้ไป ขอเชิญรับฟังไทยคู่ฟ้า ค่ะ
ศบค.(7ม.ค.65) ปรับระดับพื้นที่สถานการณ์ทั่วราชอาณาจักรโดยเพิ่มพื้นที่ควบคุม สีส้ม จาก 39 จังหวัดเป็น 69 จังหวัด ส่วนพื้นที่นําร่องการท่องเที่ยว สีฟ้า มี 8 จังหวัด และนําร่องท่องเที่ยวในบางพื้นที่ 18 จังหวัดคงเดิม มีผลตั้งแต่วันที่ 9 ม.ค.65 เป็นต้นไป พร้อมทั้งขยายมาตรการ Work From Home ถึง 31 ม.ค.65 สําหรับสถานบันเทิง ผับ บาร์ คาราโอเกะ ให้เปิดในรูปแบบร้านอาหาร โดยต้องได้รับอนุญาตจากคณะกรรมการโรคติดต่อจังหวัดก่อนวันที่ 15 ม.ค.65 โดยพื้นที่นําร่องการท่องเที่ยว สีฟ้า บริโภคสุราในร้านอาหารได้ไม่เกินเวลา 21.00 น. และต้องเป็นร้านที่ผ่าน SHA+ หรือ Thai Stop COVID 2 Plus เท่านั้น ส่วนพื้นที่ควบคุม สีส้ม ยังไม่อนุญาตให้ดื่มแอลกอฮอล์ในร้าน
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กระทรวงยุติธรรม ประชุมคณะกรรมการดำเนินการการฌาปนกิจสงเคราะห์กระทรวงยุติธรรม ครั้งที่ ๖/๒๕๖๔
วันพฤหัสบดีที่ 24 มิถุนายน 2564
กระทรวงยุติธรรม ประชุมคณะกรรมการดําเนินการการฌาปนกิจสงเคราะห์กระทรวงยุติธรรม ครั้งที่ ๖/๒๕๖๔
กระทรวงยุติธรรม ประชุมคณะกรรมการดําเนินการการฌาปนกิจสงเคราะห์กระทรวงยุติธรรม ครั้งที่ ๖/๒๕๖๔ ผ่านระบบการประชุมทางไกล (Video Conference)
ในวันพฤหัสบดีที่ ๒๔ มิถุนายน ๒๕๖๔ เวลา ๐๘.๓๐ น. นายนิยม เติมศรีสุข รองปลัดกระทรวงยุติธรรม เป็นประธานการประชุมคณะกรรมการดําเนินการการฌาปนกิจสงเคราะห์กระทรวงยุติธรรม (ฌ.ย.ธ.) ครั้งที่ ๖/๒๕๖๔ โดยมี นางสาวรวิวรรณ์ ศรีวนาภิรมย์ ผู้ช่วยปลัดกระทรวงยุติธรรม และคณะกรรมการฯ เข้าร่วมประชุมผ่านระบบการประชุมทางไกล (Video Conference) และ ห้องประชุม ๑๐-๐๘ อาคารกระทรวงยุติธรรม ถนนแจ้งวัฒนะ กรุงเทพมหานคร
ที่ประชุมได้รับทราบจํานวนสมาชิก ฌ.ย.ธ. และรายงานสถานภาพทางการเงินของสํานักงานการฌาปนกิจสงเคราะห์กระทรวงยุติธรรม พร้อมทั้งพิจารณาคุณสมบัติของผู้ที่สมัครเป็นสมาชิกการฌาปนกิจสงเคราะห์กระทรวงยุติธรรม ตลอดจนการจ่ายเงินสงเคราะห์ให้แก่สมาชิก ฌ.ย.ธ. ที่ถึงแก่กรรม
รัฐบาลไทย-ข่าวทำเนียบรัฐบาล-แกนนำกลุ่มแรงงานเพื่อสังคม เข้าขอบคุณ รมว.เฮ้ง เร่งช่วยเหลืออดีตลูกจ้าง บ.บอดี้แฟชั่น ถูกเลิกจ้าง ให้ได้รับสิทธิประโยชน์ตามกฎหมาย
วันอังคารที่ 22 มิถุนายน 2564
แกนนํากลุ่มแรงงานเพื่อสังคม เข้าขอบคุณ รมว.เฮ้ง เร่งช่วยเหลืออดีตลูกจ้าง บ.บอดี้แฟชั่น ถูกเลิกจ้าง ให้ได้รับสิทธิประโยชน์ตามกฎหมาย
ประธานกลุ่มแรงงานเพื่อสังคม นําอดีตพนักงานของ บริษัท บอดี้ แฟชั่น จังหวัดนครสวรรค์ จํานวน 60 คน เข้าพบ รมว.แรงงาน เพื่อขอบคุณที่ให้การช่วยเหลือพนักงานที่ถูกเลิกจ้างให้ได้รับสิทธิประโยชน์ตามกฎหมายคุ้มครองแรงงานอย่างรวดเร็ว และติดตามความคืบหน้าตามข้อเรีย
เมื่อวันที่ 22 มิถุนายน 2564 นายสุชาติ ชมกลิ่น รัฐมนตรีว่าการกระทรวงแรงงาน ให้การต้อนรับ นายชาญศิลป์ ทรัพย์โนนหวาย ประธานกลุ่มแรงงานเพื่อสังคม นําอดีตพนักงานของ บริษัท บอดี้ แฟชั่น จังหวัดนครสวรรค์ จํานวน 60 คน เข้าพบ รมว.แรงงาน เพื่อขอบคุณที่ให้การช่วยเหลือพนักงานที่ถูกเลิกจ้างให้ได้รับสิทธิประโยชน์ตามกฎหมายคุ้มครองแรงงานอย่างรวดเร็ว และติดตามความคืบหน้าตามข้อเรียกร้องด้านแรงงาน โดยมี นางธิวัลรัตน์ อังกินันทน์ ที่ปรึกษารัฐมนตรีว่าการกระทรวงแรงงาน นายสุเทพ ชิตยวงษ์ เลขานุการรัฐมนตรีว่าการกระทรวงแรงงาน พล.ต.ต.นันทชาติ ศุภมงคล ประจําสํานักเลขาธิการนายกรัฐมนตรี ปฏิบัติหน้าที่ประจํากระทรวงแรงงาน นายณัฐวัฒน์ ธีรทัศน์ธํารง คณะที่ปรึกษารัฐมนตรีว่าการกระทรวงแรงงาน พร้อมด้วยผู้บริหารระดับสูงกระทรวงแรงงาน เข้าร่วมในครั้งนี้ด้วย ณ บริเวณชั้นล่าง อาคารกระทรวงแรงงาน
นายสุชาติ กล่าวต่อว่า ท่านนายกรัฐมนตรี และ รมว.กลาโหม พล.อ.ประยุทธ์ จันทร์โอชา และกระทรวงแรงงาน ภายใต้การกํากับดูแลของ พล.อ.ประวิตร วงษ์สุวรรณ รองนายกรัฐมนตรี ได้ให้ความสําคัญ ในการช่วยเหลือบรรเทาปัญหาความเดือดร้อนพี่น้องผู้ใช้แรงงานที่ถูกเลิกจ้างที่ประสบปัญหาว่างงานจากสถานการณ์โควิด-19 ซึ่งในวันนี้ ตัวแทนอดีตพนักงานบริษัทบอดี้แฟชั่นได้เข้ามาให้กําลังใจและขอบคุณที่รัฐบาลและกระทรวงแรงงานให้ความช่วยเหลือลูกจ้าง เพื่อให้ได้รับความเป็นธรรมอย่างรวดเร็ว ทั้งการจ่ายประโยชน์ทดแทนกรณีว่างงานจากประกันสังคม รวมทั้งเยียวยาความเดือดร้อนให้ลูกจ้างจากเงินกองทุนสงเคราะห์ลูกจ้างจํานวน 858 คน ที่ถูกเลิกจ้างและยังไม่ได้รับค่าจ้าง เพื่อช่วยให้ผู้ใช้แรงงานได้มีเงินในการดํารงชีพ อันเนื่องมาจากการถูกเลิกจ้าง ขาดรายได้ จากสถานการณ์การแพร่ระบาดของไวรัสโควิด-19 ทั้งนี้ รมว.แรงงาน ได้มอบหมายให้ นายสุเทพ ชิตยวงษ์ เลขานุการรัฐมนตรีว่าการกระทรวงแรงงาน เป็นประธานการประชุมเพื่อติดตามความคืบหน้าการดําเนินการตามข้อเรียกร้องด้านแรงงานประเด็นต่างๆ ของกลุ่มแรงงานเพื่อสังคมที่ยังอยู่ระหว่างการดําเนินการ เพื่อให้หน่วยงานในสังกัดกระทรวงแรงงานที่เกี่ยวข้องดําเนินการให้แล้วเสร็จ และรายงานความคืบหน้าให้สมาชิกกลุ่มแรงงานทราบต่อไป
“การดําเนินงานของกระทรวงแรงงานในการให้ความช่วยเหลือพี่น้องผู้ใช้แรงงานที่ถูกเลิกจ้าง เป็นการบรรเทาปัญหาความเดือดร้อนโดยเฉพาะในช่วงสถานการณ์โควิด-19 ให้ได้รับสิทธิประโยชน์ที่พึงได้รับอย่างถูกต้อง ครบถ้วน และดําเนินการสอดคล้องตามนโยบายรัฐบาล และกระทรวงแรงงานที่จะดูแลพี่น้องแรงงานดุจคนในครอบครัว”นายสุชาติ กล่าวในท้ายสุด
รัฐบาลไทย-ข่าวทำเนียบรัฐบาล-คำกล่าวนายกรัฐมนตรีสำหรับกิจกรรมการเปิดตัวกรอบความร่วมมือทางเศรษฐกิจอินโด-แปซิฟิก (Indo-Pacific Economic Framework: IPEF) วันที่ 23 พฤษภาคม 2565 ผ่านระบบทางไกล
วันจันทร์ที่ 23 พฤษภาคม 2565
คํากล่าวนายกรัฐมนตรีสําหรับกิจกรรมการเปิดตัวกรอบความร่วมมือทางเศรษฐกิจอินโด-แปซิฟิก (Indo-Pacific Economic Framework: IPEF) วันที่ 23 พฤษภาคม 2565 ผ่านระบบทางไกล
คํากล่าวนายกรัฐมนตรีสําหรับกิจกรรมการเปิดตัวกรอบความร่วมมือทางเศรษฐกิจอินโด-แปซิฟิก
(Indo-Pacific Economic Framework: IPEF)
วันที่ 23 พฤษภาคม 2565  ผ่านระบบทางไกล
ท่านประธานาธิบดีไบเดน
ท่านนายกรัฐมนตรีคิชิดะ
ท่านผู้มีเกียรติทุกท่าน
ผมขอขอบคุณท่านประธานาธิบดีไบเดนและท่านนายกรัฐมนตรีคิชิดะที่จัดกิจกรรมเปิดตัวกรอบความร่วมมือทางเศรษฐกิจอินโด-แปซิฟิก หรือ IPEF (ไอเพ็ฟ) ในวันนี้ และขอแสดงความยินดีกับท่านประธานาธิบดีไบเดนต่อแนวคิดที่สะท้อนถึงความมุ่งมั่นของสหรัฐฯ ในการมีบทบาทอย่างสร้างสรรค์เพื่อส่งเสริมความเจริญรุ่งเรืองทางเศรษฐกิจของภูมิภาค ซึ่งได้รับการตอบรับด้วยดีจากประเทศสมาชิกอาเซียน
IPEF เป็นกรอบความคิดและหลักการกว้าง ๆ เบื้องต้นในการส่งเสริมความร่วมมือทางเศรษฐกิจ การค้า และการลงทุน ที่จะนําไปสู่โอกาสใน 4 สาขา เพื่อยกระดับมาตรฐานในด้านต่าง ๆ ทั้งนโยบาย กฎหมาย อุตสาหกรรม และสิ่งแวดล้อม ให้สามารถเข้าถึงแหล่งเงินทุนและเทคโนโลยีที่จะนํามาพัฒนาประเทศ ตลอดจนเชื่อมโยงห่วงโซ่อุปทานเข้าด้วยกัน ซึ่งขณะนี้ อยู่ในกระบวนการที่เรียกว่า work in progress
สําหรับประเทศไทย เราได้อาศัยการค้าขายที่เปิดกว้างเป็นหลักในการสร้างความแข็งแกร่งทางเศรษฐกิจมาทุกยุคสมัย ตั้งแต่อดีตจนถึงปัจจุบัน โดยรายได้ของไทยจากการส่งออกสินค้าและบริการ คิดเป็นร้อยละ 60 ของ GDP ด้วยเหตุนี้ เราจึงให้ความสําคัญอย่างยิ่งต่อการส่งเสริมความร่วมมือภายในภูมิภาคเพื่อขยายโอกาสทางการค้าและการลงทุนอย่างเต็มศักยภาพ ขณะเดียวกัน เรายังเร่งขับเคลื่อนประเทศและประชาชนไปสู่อนาคตที่มั่นคง มั่งคั่ง และยั่งยืน โดยมุ่งเน้นเสริมสร้างการเจริญเติบโตทางเศรษฐกิจที่สมดุลและเป็นมิตรต่อสิ่งแวดล้อมผ่านโมเดลเศรษฐกิจ BCG ซึ่งรวมถึงการเร่งการเปลี่ยนผ่านทางพลังงานไปสู่การใช้พลังงานสะอาด การลดการปล่อยก๊าซคาร์บอน การส่งเสริมเศรษฐกิจดิจิทัล และการสร้างมูลค่าเพิ่มโดยใช้องค์ความรู้ด้านวิทยาศาสตร์ เทคโนโลยี และนวัตกรรม
ทุกวันนี้โลกของเรากําลังประสบความท้าทายในรูปแบบใหม่ ๆ หลายประการ และไม่มีประเทศใดที่จะสามารถรับมือกับความท้าทายนี้โดยลําพังได้ ผมจึงยินดีที่ ไอเพ็ฟ มุ่งเน้นการมีส่วนร่วมของประเทศต่าง ๆในภูมิภาค เพื่อเสริมสร้างความเจริญรุ่งเรือง มั่งคั่ง ยั่งยืน และครอบคลุม ร่วมกัน
สุดท้ายนี้ ผมขอย้ําว่า ประวัติศาสตร์ของโลกและของประเทศไทยได้แสดงให้เห็นแล้วว่า การขยายตัวทางเศรษฐกิจ การค้า และการลงทุน จะเกิดประโยชน์สูงสุดได้ ก็ต่อเมื่อไม่ถูกนําไปใช้เป็นเครื่องมือทางการเมืองที่สร้างความไม่ปรองดองในภูมิภาค ประเทศไทยยึดมั่นในระบบการค้าเสรีและ เปิดการค้าเสรีกับหลายประเทศ แต่ไม่เคยเข้าไปทําสงครามหรือสร้างความขัดแย้งอันสืบเนื่องมาจากการค้าแม้แต่ครั้งเดียว ดังนั้น ผมเชื่อว่า ความร่วมมือทางเศรษฐกิจระหว่างกันในภูมิภาคที่เป็นไปอย่างครอบคลุมทั่วถึง จะก่อให้เกิดความเจริญรุ่งเรืองและมั่งคั่งร่วมกัน นํามาซึ่งประโยชน์สูงสุดต่อประชาชนของเราอย่างแท้จริง
ขอบคุณครับ
รัฐบาลไทย-ข่าวทำเนียบรัฐบาล-การรถไฟแห่งประเทศไทย รายงานภาพรวมการเดินทางช่วงวันอาสาฬหบูชา และวันเข้าพรรษา 12 - 17 กรกฎาคม 2565
วันอังคารที่ 19 กรกฎาคม 2565
การรถไฟแห่งประเทศไทย รายงานภาพรวมการเดินทางช่วงวันอาสาฬหบูชา และวันเข้าพรรษา 12 - 17 กรกฎาคม 2565
เป็นไปด้วยความเรียบร้อย สามารถอํานวยความสะดวกรับ-ส่ง ผู้โดยสารได้อย่างปลอดภัย
วานนี้ (18 กรกฎาคม 2565) การรถไฟแห่งประเทศไทย (รฟท.) กระทรวงคมนาคม จัดมาตรการอํานวยความสะดวกรองรับการเดินทางของประชาชนในช่วงวันหยุดยาวที่ผ่านมา ระหว่างวันที่ 12 - 17 กรกฎาคม 2565 โดยพ่วงตู้โดยสารจนเต็มหน่วยลากจูงในขบวนรถที่เดินตามปกติทั่วประเทศ สามารถสรุปตัวเลขผู้โดยสารที่เดินทางระหว่างวันที่ 12-17 มีจํานวนรวมทั้งสิ้น 374,611 คน แบ่งเป็นผู้โดยสารขาออก 181,311 คน ผู้โดยสารขาเข้า 193,300 คน สําหรับเส้นทางที่มีผู้โดยสารเดินทางหนาแน่นที่สุด คือ สายใต้ 133,164 คน รองลงมาสายตะวันออกเฉียงเหนือ 96,357 คน สายเหนือ 81,265 คน สายตะวันออก 42,776 คน และสายมหาชัย/แม่กลอง 21,049 คน
สําหรับสภาพการโดยสารของประชาชนตามสถานีต่างๆ ทั่วประเทศ มีการเดินทางอย่างต่อเนื่อง การโดยสารไม่หนาแน่น เพราะเนื่องจากส่วนใหญ่มีการวางแผนล่วงหน้าก่อนเดินทาง การให้บริการด้านขบวนรถและตู้โดยสารมีเพียงพอ ไม่มีผู้โดยสารตกค้าง การจําหน่ายตั๋วเป็นไปด้วยความเรียบร้อย ในด้านมาตรการความปลอดภัยนั้น ได้รับความร่วมมือจากกองบังคับการตํารวจรถไฟ ศูนย์ปลอดภัยการรถไฟฯ ทําหน้าที่ติดตามประสานงานกับหน่วยงานที่เกี่ยวข้องในการดูแลการเดินทางของผู้โดยสาร ตลอด 24 ชั่วโมง การป้องกันเหตุอันตราย การตรวจวัดระดับแอลกอฮอล์ สารเสพติดของพนักงาน เจ้าหน้าที่ประจําขบวนรถ และประจําสถานีก่อนปฏิบัติหน้าที่ ตลอดจนการห้ามจําหน่ายและดื่มเครื่องดื่มแอลกอฮอล์บนขบวนรถและบริเวณสถานีรถไฟ
นอกจากนี้ได้รับความร่วมมือจากกระทรวงมหาดไทย และองค์การบริหารส่วนท้องถิ่นต่างๆ ร่วมเฝ้าระวังตามจุดเสี่ยงบริเวณจุดตัดเสมอระดับทางรถไฟ - รถยนต์ เพื่อป้องกันการเกิดอุบัติ
ในส่วนมาตรการเฝ้าระวังและป้องกันการแพร่ระบาดของโรคติดเชื้อไวรัส COVID-19 ได้กําหนดจุดคัดกรองวัดไข้ผู้โดยสารก่อนเข้าในพื้นที่สถานี เข้า - ออก การตั้งจุดบริการแอลกอฮอล์ล้างมือ พร้อมกับให้สแกนแอพพลิเคชัน ไทยชนะ นอกจากนี้ได้เพิ่มการทําความสะอาดฉีดพ่นน้ํายาฆ่าเชื้อโรคภายในตู้โดยสารบนขบวนรถไฟ และการเช็ดทําความสะอาดภายในบริเวณสถานี เพื่อความปลอดภัยให้กับผู้ใช้บริการ ทําให้การเดินทางของพี่น้องประชาชนในช่วงวันอาสาฬหบูชา และวันเข้าพรรษา เป็นไปด้วยความเรียบร้อย
รัฐบาลไทย-ข่าวทำเนียบรัฐบาล-“อนุทิน” รับมอบงบสนับสนุนวิจัยลดป่วย “ไข้เลือดออก” ในพื้นที่นำร่องจังหวัดชลบุรี
วันพุธที่ 17 พฤศจิกายน 2564
“อนุทิน” รับมอบงบสนับสนุนวิจัยลดป่วย “ไข้เลือดออก” ในพื้นที่นําร่องจังหวัดชลบุรี
รองนายกรัฐมนตรีและรัฐมนตรีว่าการกระทรวงสาธารณสุข รับมอบงบประมาณและผลิตภัณฑ์จากคาโอ อินดัสเตรียลฯ 6.5 ล้านบาท เพื่อสนับสนุนโครงการร่วมแรงร่วมใจ ลดป่วย ลดกระจาย ลดภัยร้ายไข้เลือดออก
รองนายกรัฐมนตรีและรัฐมนตรีว่าการกระทรวงสาธารณสุข รับมอบงบประมาณและผลิตภัณฑ์จากคาโอ อินดัสเตรียลฯ 6.5 ล้านบาท เพื่อสนับสนุนโครงการร่วมแรงร่วมใจ ลดป่วย ลดกระจาย ลดภัยร้ายไข้เลือดออก นําร่องในนิคมอุตสาหกรรม อมตะ ซิตี้, ตําบลหนองไม้แดงและดอนหัวฬ่อ จังหวัดชลบุรี ตั้งเป้าลดผู้ป่วยไข้เลือดออกในพื้นที่นําร่องเป็นศูนย์ ในปี 2567
วันนี้ (17 พฤศจิกายน 2564) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วย นายแพทย์โอภาส การย์กวินพงศ์ อธิบดีกรมควบคุมโรค และนายแพทย์ธงชัย เลิศวิไลรัตนพงศ์รองปลัดกระทรวงสาธารณสุข ร่วมพิธีรับมอบงบประมาณและผลิตภัณฑ์ทากันยุง จาก นายยูจิ ชิมิซึ ประธานกรรมการบริษัท คาโอ อินดัสเตรียล (ประเทศไทย) จํากัด มูลค่ารวม 6.5 ล้านบาท เพื่อสนับสนุนการวิจัยและพัฒนาภายใต้โครงการ “ร่วมแรงร่วมใจ ลดป่วย ลดกระจาย ลดภัยร้ายจากไข้เลือดออก” ในพื้นที่นิคมอุตสาหกรรม อมตะ ซิตี้ และพื้นที่รอบนิคมอุตสาหกรรม ตําบลหนองไม้แดง และตําบลดอนหัวฬ่อ จังหวัดชลบุรี
นายอนุทินกล่าวว่า แม้ปี 2564 ประเทศไทยจะมีผู้ป่วยโรคไข้เลือดออกลดลงจากปีที่ผ่านมา มากกว่าร้อยละ 80แต่ช่วงปลายปีเริ่มมีจํานวนผู้ป่วยเพิ่มมากขึ้นเนื่องจากที่ผ่านมาประเทศไทยมีฝนตกต่อเนื่องในหลายพื้นที่ ทําให้เกิดน้ําท่วมขังเป็นแหล่งเพาะพันธุ์ยุงลาย โดยผู้ป่วยโรคไข้เลือดออกในปีนี้ ส่วนใหญ่เป็นกลุ่มเด็กเล็กและเด็กวัยเรียนซึ่งขณะนี้มีการผ่อนคลายให้โรงเรียนเปิดการเรียนการสอน และหลายพื้นที่จัดการเรียนแบบออนไซต์ รวมถึงมีการเปิดประเทศรับนักท่องเที่ยว จึงขอให้สถานที่ต่าง ๆ โดยเฉพาะโรงเรียน โรงแรม ที่พัก และตามบ้านเรือน ช่วยกันกําจัดแหล่งเพาะพันธุ์ยุงลาย โดยใช้มาตรการ 3 เก็บป้องกัน 3 โรค คือ เก็บบ้าน เก็บขยะ และเก็บน้ํา ป้องกัน 3 โรคคือ โรคไข้เลือดออก ไข้ปวดข้อยุงลาย และโรคติดเชื้อไวรัสซิกา
สําหรับโครงการ “ร่วมแรงร่วมใจ ลดป่วย ลดกระจาย ลดภัยร้ายจากไข้เลือดออก” ในพื้นที่นําร่องนิคมอุตสาหกรรม อมตะ ซิตี้ และพื้นที่รอบนิคมอุตสาหกรรม ตําบลหนองไม้แดง และตําบลดอนหัวฬ่อ จังหวัดชลบุรี เป็นความร่วมมือระหว่าง กองโรคติดต่อนําโดยแมลง กรมควบคุมโรค กระทรวงสาธารณสุข, ศูนย์เทคโนโลยีอิเล็กทรอนิกส์และคอมพิวเตอร์แห่งชาติ (เนคเทค), บริษัท อมตะ คอร์ปอเรชัน จํากัด (มหาชน), การนิคมอุตสาหกรรมแห่งประเทศไทย (กนอ.) และบริษัท คาโอ อินดัสเตรียล (ประเทศไทย) จํากัด เริ่มดําเนินการมาตั้งแต่วันที่ 15 มิถุนายน 2564 ซึ่งเป็นวันไข้เลือดออกอาเซียน และนํามาสู่การมอบงบประมาณสนับสนุนการวิจัยและพัฒนาในวันนี้ โดยจะเน้นการสร้างความรู้ความเข้าใจอย่างถูกต้องเรื่องการกําจัดแหล่งเพาะพันธุ์ลูกน้ํายุงลาย คัดแยกขยะอย่างถูกวิธี หมั่นสํารวจลูกน้ํายุงลายในสถานที่ต่าง ๆ โดยพนักงานของโรงงานที่ตั้งอยู่ในนิคมอุตสาหกรรม และร่วมสร้างระบบรายงานผู้ป่วยโรคไข้เลือดออกผ่านฝ่ายทรัพยากรบุคคลของแต่ละบริษัทตั้งเป้าหมายลดจํานวนผู้ป่วยด้วยโรคไข้เลือดออกในพื้นที่ดังกล่าวให้เป็นศูนย์ภายในปี 2567 และมีแผนจะขยายโครงการไปยังพื้นที่นิคมอุตสาหกรรมอื่น ๆ ในอนาคต
****************************** 17 พฤศจิกายน 2564
รัฐบาลไทย-ข่าวทำเนียบรัฐบาล-เฮ! ยอดส่งออกการค้าชายแดน - ผ่านแดน ปี 64 ทะลุ 1 ล้านล้านบาท ตั้งเป้าปี 65 โต 5 - 7%
วันศุกร์ที่ 4 กุมภาพันธ์ 2565
เฮ! ยอดส่งออกการค้าชายแดน - ผ่านแดน ปี 64 ทะลุ 1 ล้านล้านบาท ตั้งเป้าปี 65 โต 5 - 7%
.....
กระทรวงพาณิชย์ เผยตัวเลขการค้าชายแดนและผ่านแดน ปี 2564 ที่มีมูลค่ารวมถึง 1,715,345 ล้านบาท เพิ่มขึ้น 30.03% แบ่งเป็นการส่งออก 1,031,330 ล้านบาท เพิ่มขึ้น 34.60% และนําเข้า 684,015 ล้านบาท เพิ่มขึ้น 23.70% ซึ่งเกินกว่าเป้าหมายที่กําหนดที่ 6% คิดเป็นรายได้เข้าประเทศกว่า 1 ล้านล้านบาท
.
สําหรับปี 2565 รัฐบาลตั้งเป้าการเติบโตของการค้าชายแดนและผ่านแดนไว้ที่ 5 - 7% คาดว่ามูลค่าเฉพาะการส่งออกจะอยู่ที่ 1.08 - 1.10 ล้านล้านบาท จากปัจจัยสนับสนุน คือ เศรษฐกิจโลกและเศรษฐกิจประเทศเพื่อนบ้านมีโอกาสโตต่อเนื่อง เงินบาทยังอ่อนค่า การใช้ประโยชน์จากเส้นทางรถไฟลาว – จีน รวมถึงจะมีการเปิดด่านชายแดนเพิ่มอีก 12 ด่าน จากปัจจุบันมี 97 ด่าน
.
12 ด่านเป้าหมาย ประกอบด้วย 1.จุดผ่านแดนถาวรสะพานข้ามแม่น้ําแห่งที่ 1 อ.แม่สาย จ.เชียงราย/ 2.จุดผ่อนปรนการค้า บ้านแจ่มป๋อง อ.เวียงแก่น จ.เชียงราย/ 3.จุดผ่านแดนถาวร อ.เชียงคาน จ.เลย/ 4.จุดผ่อนปรนการค้า บ้านหม้อ อ.ศรีเชียงใหม่ จ.หนองคาย/ 5.จุดผ่านแดนถาวร ท่าเรือหนองคาย อ.เมือง จ.หนองคาย/ 6.จุดผ่านแดนถาวร ท่าเทียบเรือเทศบาลนครพนม อ.เมือง จ.นครพนม/ 7.จุดผ่านแดน ท่าเทียบเรือมุกดาหาร อ.เมือง จ.มุกดาหาร/ 8.จุดผ่านแดนถาวร บ้านปากแซง อ.นาตาล จ.อุบลราชธานี/ 9.จุดผ่อนปรนการค้า บ้านจุมพล อ.โพนพิสัย จ.หนองคาย/ 10.จุดผ่อนปรนการค้า บ้านม่วง อ.สังคม จ.หนองคาย/ 11.ช่องทางธรรมชาติ บ้านท่าเส้น อ.เมือง จ.ตราด/ 12.ด่านหนองเอี่ยน จ.สระแก้ว
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ขยายมาตรการภาษีในการซื้อ ATK ให้แก่ผู้ประกอบการ
วันศุกร์ที่ 29 เมษายน 2565
ขยายมาตรการภาษีในการซื้อ ATK ให้แก่ผู้ประกอบการ
วันพฤหัสบดีที่ 28 เมษายน 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลลดภาระผู้ประกอบการโดยอนุมัติหลักการร่าง พ.ร.ฎ.ว่าด้วยการยกเว้นรัษฎากร เพื่อขยายเวลามาตรการภาษีสนับสนุนรายจ่ายค่าซื้อชุดตรวจโควิด-19 ด้วยตนเอง หรือ ATK ให้แก่บริษัทหรือห้างหุ้นส่วนนิติบุคคล โดยให้ได้รับสิทธิประโยชน์ทางภาษีเงินได้นิติบุคคลร้อยละ 50 ของรายจ่ายในการซื้อชุดตรวจ ATK สําหรับใช้กับพนักงานหรือลูกจ้างของตนเอง ต่อไปอีกเป็นระยะเวลา 9 เดือน คือตั้งแต่วันที่ 1 เม.ย.-31 ธ.ค.2565 คาดว่าจะช่วยแบ่งเบาภาระให้แก่ผู้ประกอบการได้ประมาณ 1,715 ล้านบาท และยังช่วยสนับสนุนให้ภาคเอกชนและประชาชนได้มีส่วนร่วมในการป้องกันและยับยั้งการแพร่ระบาดของโรคโควิด-19 ในสังคมโดยรวมของประเทศด้วย
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-PM plants tree at Thai Embassy and meets with Thai people and students in Saudi Arabia
วันพุธที่ 26 มกราคม 2565
PM plants tree at Thai Embassy and meets with Thai people and students in Saudi Arabia
PM plants tree at Thai Embassy and meets with Thai people and students in Saudi Arabia
January 25, 2022, at 17.45 hrs (Riyadh local time), Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha paid a visit to Al-Turaif District, located in Al-Dir'iyah north-west of Riyadh, Saudi Arabia, which has been enlisted as UNESCO World Heritage.
Later in the evening, the Prime Minister and delegation visited to the Royal Thai Embassy in Riyadh. He planted a Burma padauk tree in front of the Embassy, and attended dinner reception hosted by Charge D'affaires of the Royal Thai Embassy in Riyadh, Mr. Sathana Kasemsan na Ayutthaya. He also met with Thai students and citizens residing in the Kingdom of Saudi Arabia.
After the dinner reception, the Prime Minister and delegation left Riyadh for Bangkok to arrive in Thailand on January 26, 2022, at 08.40hrs (Thailand time).
รัฐบาลไทย-ข่าวทำเนียบรัฐบาล-“รัฐมนตรีฯ” พร้อม “ปลัดกระทรวงฯ” ทส. กักตัว หลังพบความเสี่ยงจากร่วมเปิดภูเก็ตแซนด์บอกซ์
วันพุธที่ 7 กรกฎาคม 2564
“รัฐมนตรีฯ” พร้อม “ปลัดกระทรวงฯ” ทส. กักตัว หลังพบความเสี่ยงจากร่วมเปิดภูเก็ตแซนด์บอกซ์
“รัฐมนตรีฯ” พร้อม “ปลัดกระทรวงฯ” ทส. กักตัว หลังพบความเสี่ยงจากร่วมเปิดภูเก็ตแซนด์บอกซ์
“รัฐมนตรีฯ” พร้อม “ปลัดกระทรวงฯ” ทส. กักตัว หลังพบความเสี่ยงจากร่วมเปิดภูเก็ตแซนด์บอกซ์
วันนี้ (7 กรกฎาคม 2564) // นายปิ่นสักก์ สุรัสวดี โฆษกประจํากระทรวงทรัพยากรธรรมชาติและสิ่งแวดล้อม เปิดเผยว่า จากการที่ นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) และนายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม (ปกท.ทส.) ได้ร่วมคณะเดินทางไปตรวจติดตามความพร้อมการเปิดเมืองรับนักท่องเที่ยวของจังหวัดภูเก็ต ภายใต้โครงการภูเก็ตแซนด์บอกซ์ (Phuket Sandbox) เมื่อวันที่ 25 มิถุนายนที่ผ่านมา และได้ร่วมคณะนายกรัฐมนตรีเปิดโครงการภูเก็ตแซนด์บอกซ์ เมื่อวันที่ 1 กรกฎาคมที่ผ่านมา โดยการเดินทางทั้ง 2 ครั้ง ได้มีข่าวพบผู้ติดเชื้อโควิด-19 จากเที่ยวบิน VZ314 ซึ่งเป็นเที่ยวบินขากลับจากภูเก็ตเมื่อวันที่ 25 มิถุนายน 2564 และมีผู้แจ้งว่าติดเชื้อโควิด-19 หลังกลับจากร่วมเปิดโครงการภูเก็ต
แซนด์บอกซ์เมื่อวันที่ 1 กรกฎาคม 2564
จากทั้ง 2 เหตุการณ์ดังกล่าว ท่านรัฐมนตรีว่าการฯ และท่านปลัดกระทรวงฯ ไม่ได้นิ่งนอนใจต่อกระแสข่าวที่เกิดขึ้น โดยได้เข้าตรวจหาเชื้อโควิด-19 ทันทีหลังจากที่ได้ทราบข่าวในวันที่ 30 มิถุนายน 2564 ณ โรงพยาบาลวชิระภูเก็ต ซึ่งผลจากการตรวจในครั้งแรกปรากฎว่า ทั้ง 2 ท่านและผู้ติดตาม ไม่พบเชื้อโควิด-19 และหลังจากนั้นได้เข้ารับการตรวจหาเชื้อโควิด-19 ซ้ําอีกครั้งเมื่อได้รับทราบข่าวในวันที่ 6 กรกฎาคม 2564 ซึ่งผลจากการตรวจในครั้งที่ 2 นี้ ยังคงปรากฎผลว่า ท่านรัฐมนตรีฯ วราวุธ และท่านปลัดฯ จตุพร พร้อมคณะผู้ติดตาม ไม่พบการติดเชื้อโควิด-19 แต่อย่างใด
อย่างไรก็ตาม เพื่อเป็นการปฏิบัติตามมาตรการป้องกันและควบคุมการแพร่ระบาดของโรคติดเชื้อโควิด-19 ทั้ง นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม และนายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม ได้ยกเลิกภารกิจที่ต้องเข้าร่วมทั้งหมดตั้งแต่เมื่อวันที่ 6 กรกฎาคม 2564 ที่ผ่านมา เพื่อกักตัวตามมาตรการดังกล่าว แต่ยังคงเฝ้าติดตามสถานการณ์ปัญหาด้านทรัพยากรธรรมชาติและสิ่งแวดล้อม โดยเฉพาะเหตุเพลิงไหม้โรงงานผลิตเม็ดพลาสติกอย่างใกล้ชิด เพื่อให้การสั่งการต่าง ๆ ยังคงดําเนินการได้อย่างทันท่วงทีเพื่อสวัสดิภาพของพี่น้องประชาชน นอกจากนี้ ยังคงปฏิบัติภารกิจเฉพาะที่สามารถเข้าร่วมประชุมผ่านระบบการประชุมทางไกล Video Conference ได้เท่านั้น ทั้งนี้ เพื่อให้เกิดความมั่นใจในการควบคุมและป้องกันการแพร่ระบาดของโรคติดเชื้อโควิด-19 ก่อนกลับมาปฏิบัติภารกิจตามปกติอีกครั้ง
รัฐบาลไทย-ข่าวทำเนียบรัฐบาล-มหาดไทย สั่งการทุกจังหวัดทั่วประเทศ แจ้ง อปท. พิจารณาลด-ยกเว้นค่าเช่าแผง พร้อมประสานตลาดเอกชนพิจารณา เพื่อช่วยเหลือผู้ค้าที่ได้รับผลกระทบจากโควิด-19
วันจันทร์ที่ 19 กรกฎาคม 2564
มหาดไทย สั่งการทุกจังหวัดทั่วประเทศ แจ้ง อปท. พิจารณาลด-ยกเว้นค่าเช่าแผง พร้อมประสานตลาดเอกชนพิจารณา เพื่อช่วยเหลือผู้ค้าที่ได้รับผลกระทบจากโควิด-19
มหาดไทย สั่งการทุกจังหวัดทั่วประเทศ แจ้ง อปท. พิจารณาลด-ยกเว้นค่าเช่าแผง พร้อมประสานตลาดเอกชนพิจารณา เพื่อช่วยเหลือผู้ค้าที่ได้รับผลกระทบจากโควิด-19
ตามที่ในขณะนี้สถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ยังคงพบการระบาดอย่างต่อเนื่อง ส่งผลกระทบต่อผู้ประกอบการค้าในตลาดหลายพื้นที่
เพื่อกําหนดมาตรการช่วยเหลือแก่ภาคเอกชน ผู้ประกอบการตลาดทั่วประเทศ ที่ได้รับผลกระทบจากสถานการณ์แพร่ระบาดของโรคติดเชื้อไวรัสโคโรนา 2019 (โควิด-19) กระทรวงมหาดไทย ได้สั่งการไปยังทุกจังหวัด แจ้งองค์กรปกครองส่วนท้องถิ่นทุกแห่ง พิจารณาช่วยเหลือและบรรเทาภาระทางเศรษฐกิจให้แก่ผู้เช่าตลาดขององค์กรปกครองส่วนท้องถิ่น โดยการลดหรือยกเว้นค่าเช่า หรือประโยชน์ตอบแทนอื่นที่ได้จากการเช่าตลาด ตามระเบียบที่เกี่ยวข้อง และขอความร่วมมือเจ้าของตลาดเอกชน พิจารณาลดหรือยกเว้นค่าเช่าให้กับผู้เช่าแผงค้า และผู้เช่าอื่น ๆ ในตลาดเอกชน ตามความเหมาะสมกับสภาวะเศรษฐกิจ จนกว่าสถานการณ์การแพร่ระบาดของโรคโควิด-19 ในประเทศจะบรรเทาลง
รัฐบาลไทย-ข่าวทำเนียบรัฐบาล-แท็กซี่ 4 สมาคมตื้นตันใจ ลุงตู่ รมว.เฮ้ง ยื่นมือเยียวยาทุกข์ร้อนจากโควิด ไม่ทิ้งใครไว้ข้างหลัง
วันจันทร์ที่ 9 สิงหาคม 2564
แท็กซี่ 4 สมาคมตื้นตันใจ ลุงตู่ รมว.เฮ้ง ยื่นมือเยียวยาทุกข์ร้อนจากโควิด ไม่ทิ้งใครไว้ข้างหลัง
แท็กซี่ 4 สมาคมตื้นตันใจ ลุงตู่ รมว.เฮ้ง ยื่นมือเยียวยาทุกข์ร้อนจากโควิด ไม่ทิ้งใครไว้ข้างหลัง
เมื่อวันที่9สิงหาคม2564นายสุชาติชมกลิ่นรัฐมนตรีว่าการกระทรวงแรงงานให้นายกสมาคมแท็กซี่4สมาคมประกอบด้วยนายพัลลภฉายินธุนายกสมาคมประสานงานรถรับจ้างสุวรรณภูมินายศดิศใจเที่ยงนายกสมาคมแท็กซี่สาธารณะไทยนายอนุวัตรยาวุฒินายกสมาคมแท็กซี่ยานยนต์ไฟฟ้าและนายบุญเสริมสมพงษ์นายกสมาคมผู้ขับรถแท็กซี่สาธารณะเข้าพบรมว.แรงงานเพื่อหารือเกี่ยวกับการเป็นผู้ประกันตนมาตรา40ด้านการช่วยเหลือเยียวยาและสิทธิประโยชน์รวมถึงการพัฒนาฝีมือแรงงานโดยมีนายสุรชัยชัยตระกูลทองผู้ช่วยรัฐมนตรีประจํากระทรวงแรงงานนางธิวัลรัตน์อังกินันทน์ที่ปรึกษารัฐมนตรีว่าการกระทรวงแรงงานนางเธียรรัตน์นะวะมะวัฒน์โฆษกกระทรวงแรงงาน(ฝ่ายการเมือง)นายสุทธิสุโกศลปลัดกระทรวงแรงงานพร้อมด้วยผู้บริหารระดับสูงกระทรวงแรงงานเข้าร่วมในครั้งนี้ด้วยณห้องจัตุมงคลชั้น6อาคารกระทรวงแรงงานโดยนายกสมาคมฯได้ยื่นหนังสือขอความช่วยเหลือจากรมว.แรงงาน4ประเด็นได้แก่ขอให้ผู้ประกอบการแท็กซี่รายย่อยได้รับเงินเยียวยา5,000บาทนําอาชีพแท็กซี่เข้าเป็นแรงงานนอกระบบเพิ่มทางเลือกให้ผู้ประกอบการแท็กซี่รายย่อยเข้าไปอยู่ในระบบประกันสังคมมาตรา39รวมทั้งตั้งคณะทํางานเพื่อศึกษาดําเนินการให้เป็นไปตามวัตถุประสงค์
นายสุชาติกล่าวว่ารัฐบาลโดยท่านนายกรัฐมนตรีพล.อ.ประยุทธ์จันทร์โอชาได้เล็งเห็นถึงความลําบากและให้ความห่วงใยพี่น้องอาชีพอิสระเช่นคนขับรถแท็กซี่หาบเร่แผงลอยมอเตอร์ไซค์รับจ้างขับรถสามล้ออาชีพธุรกิจกลางคืนอย่างพนักงานเสิร์ฟนักร้องนักดนตรีที่ได้รับผลกระทบจากมาตรการล็อคดาวน์ในพื้นที่ควบคุมสูงสุดจากการแพร่ระบาดของโควิด-19จึงมีดําริให้สมัครเป็นผู้ประกันตนมาตรา40เพื่อช่วยเหลือเยียวยาจากผลกระทบโควิด-19คนละ5,000บาทโดยพี่น้องแรงงานกลุ่มใดกลุ่มหนึ่งไม่ตกหล่น
ด้านนายพัลลภฉายินธุนายกสมาคมประสานงานรถรับจ้างสุวรรณภูมิกล่าวว่าในวันนี้พวกเราสมาชิกคนขับรถแท็กซี่ทั้ง4สมาคมรู้สึกตื้นตันใจเป็นอย่างยิ่งที่ท่านนายกรัฐมนตรีพล.อ.ประยุทธ์จันทร์โอชาและท่านรัฐมนตรีสุชาติชมกลิ่นช่วยแก้ไขปัญหาและให้โอกาสคนอายุเยอะอย่างพวกเราได้สมัครมาตรา40เพื่อให้ได้รับเงินเยียวยาจากรัฐบาลท่านยังได้มอบข้าวสารอาหารแห้งปลากระป๋องหน้ากากอนามัยอีกจํานวนหนึ่งเพื่อช่วยบรรเทาความทุกข์ร้อนยามไม่มีรายได้ให้ลืมตาอ้าปากได้
+++++++++++++++++++
กองเผยแพร่และประชาสัมพันธ์
9สิงหาคม2564